Diari Oficial de la Generalitat Valenciana


Sumari del DOGV 8442, del 12-12-2018 (2018/11231)

RESOLUCIÓ de 30 de novembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8442

Data del DOGV
:   12-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11481


Data del document
:   30-11-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 30 de novembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional. [2018/11027]  
Mitjançant Ordre 1/2016, de 20 de gener (DOGV 7705, 26.01.2016), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat, es regulen en el títol II, capítol VII, les bases per a la concessió de subvencions per a projectes d'inversió en equipament de centres d'atenció a persones amb diversitat funcional.  
Aquesta línia de subvenció es troba inclosa dins el Pla estratègic de subvencions de la Vicepresidència i Conselleria d'Igualtat i Polítiques Inclusives 2018-2020, amb l'objectiu de finançar projectes d'inversió en centres d'atenció a persones amb diversitat funcional.  
  
Mitjançant convocatòria independent, es procedirà, si escau, a convocar les subvencions per a projectes d'inversió en obres en centres d'atenció a persones amb diversitat funcional, que tindran caràcter pluriennal.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
1. Convocar per a l'exercici 2019 les subvencions per a projectes d'inversió en equipament de centres d'atenció a persones amb diversitat funcional, regulades per l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016).  
  
2. Podran ser objecte de subvenció les actuacions següents:  
a) Adquisició d'equipament.  
b) Adquisició de vehicles adaptats per al transport col·lectiu de persones amb diversitat funcional.  
Solament es podrà optar per una de les dues modalitats en els centres d'atenció a persones amb diversitat funcional en funcionament.  
3. S'assimilen i subjectaran al règim d'adquisició d'equipament, aquelles instal·lacions l'adquisició d'elements de les quals supere el cost de la mà d'obra d'instal·lació.  
  
Segon. Beneficiaris  
Podran sol·licitar les subvencions les entitats locals i entitats sense fi de lucre que siguen titulars de centres d'atenció a persones amb diversitat funcional. A aquest efecte, únicament tindran la consideració de centres d'atenció a persones amb diversitat funcional, els centres relacionats en l'apartat primer de l'annex I de l'esmentada Ordre 1/2016, de 20 de gener.  
  
Tercer. Finançament  
1. Aquesta convocatòria d'ajudes es realitza pel procediment de tramitació anticipada d'expedients de despesa, previst en l'Ordre de 26 de setembre de 1994, de la Conselleria d'Economia, i s'inicia una vegada presentat el Projecte de llei de pressupostos de la Generalitat per a l'any 2019 i abans de la seua aprovació, de conformitat amb el que es disposa en els article 41, 166 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. L'import màxim estimat per a finançar les actuacions previstes en aquesta convocatòria dirigida a projectes d'equipament i vehicles de transport col·lectiu adaptat, segons el Projecte de llei de pressupostos de la Generalitat per a l'exercici 2019, secció 16, servei 03, programa pressupostari 313.40 (diversitat funcional), capítol VII, línia de subvenció S3106, és d'1.600.000 euros.  
3. No obstant això, l'eficàcia d'aquesta convocatòria queda condicionada a l'existència, en els pressupostos de la Generalitat per a l'exercici 2019, de crèdit adequat i suficient per a atendre les subvencions previstes en aquesta resolució.  
A aquest efecte, una vegada aprovats els Pressupostos de la Generalitat per a l'exercici 2019, la Vicepresidència i Conselleria d'Igualtat i Polítiques Inclusives publicarà en el Diari Oficial de la Generalitat Valenciana una resolució en què s'especifique la línia pressupostària i l'import global que es destina al finançament d'aquestes.  
4. Mitjançant l'esmentada resolució específica, es fixarà la quantia total màxima destinada a les subvencions convocades, que podrà ser objecte d'ampliació en cas de produir-se un increment dels crèdits pressupostaris com a conseqüència d'una generació, ampliació o modificació pressupostària. Aquesta ampliació de crèdits podrà arribar, com a màxim, al 20 per cent dels crèdits inicials.  
En aquest supòsit, l'assignació dels esmentats crèdits objecte d'ampliació no requerirà una nova convocatòria i es realitzarà d'acord amb els mateixos criteris de valoració i procediment d'assignació recollits en aquesta convocatòria.  
  
Quart. Forma, termini i lloc de presentació de sol·licituds  
1. El termini de presentació de les sol·licituds serà de 30 dies naturals, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
2. Les sol·licituds de subvenció es presentaran exclusivament per via telemàtica mitjançant la signatura electrònica pròpia de l'entitat sol·licitant o la de la persona que la represente. A l'efecte de participació en aquesta convocatòria, es considera que la mateixa subscripció de la sol·licitud de subvenció per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
 Sol·licitar l'ajuda.  
 Permetre l'accés a la Plataforma Autonòmica d'Interoperabilitat.  
 Designar el compte bancari on es transferirà, si escau, la subvenció.  
 Assumir les declaracions responsables de no concurrència de causa legal per a obtindre la condició de persona beneficiària (article 13 de la Llei 38/2003, de 17 de novembre, general de subvencions).  
3. Les entitats hauran de presentar una sol·licitud per centre i tipus d'actuació (equipament/vehicle adaptat), i no podran sol·licitar per a un mateix centre subvenció per a adquisició d'equipament i vehicle adaptat.  
La sol·licitud telemàtica estarà accessible en la seu electrònica de la Generalitat, http://www.gva.es, i constarà d'una part general (comuna per a totes les sol·licituds de subvenció a la Generalitat), denominada «annex I», i d'una part específica corresponent a la present convocatòria, denominada «annex II». En l'apartat B de l'annex II s'indicarà expressament la despesa pressupostada per a cada concepte subvencionable, la qual es desglossarà per cada partida en l'apartat D (equipament o vehicles adaptats) de l'esmentat annex II.  
Les sol·licituds hauran d'anar dirigides a la direcció territorial a la qual corresponga la instrucció de l'expedient. Amb aquest fi, han d'especificar en l'espai de l'annex I i annex II, habilitat per a això, la província a la direcció territorial de la qual corresponga la instrucció de l'expedient.  
4. En estar prevista la tramitació d'aquest procediment per mitjans telemàtics, tots els tràmits que afecten els interessats per a l'exercici dels seus drets i obligacions, i també l'esmena de la sol·licitud, es realitzaran per aquest mitjà.  
  
Cinqué. Documents i informació que ha d'acompanyar a la sol·licitud  
1. A la sol·licitud, d'acord amb el model de sol·licitud general de subvenció que figura en l'annex I, degudament emplenada i subscrita pel representant legal de l'entitat, s'adjuntarà amb caràcter general:  
  
a) Autorització de consulta interactiva de documentació, que consta com a apartat D de l'annex I.  
En cas de no autoritzar l'òrgan gestor la consulta interactiva d'aquesta documentació, hauran de presentar certificació d'estar al corrent de les obligacions tributàries (hisenda estatal i autonòmica) i de la Seguretat Social.  
b) Sol·licitud d'alta de domiciliació bancària emplenada, segons model oficial aprovat per Ordre 18/2011, de 17 de juny (DOGV 6548, 21.06.2011), de la Conselleria d'Economia Hisenda i Ocupació, que consta com annex III, en cas de nou perceptor o canvi de compte bancari.  
2. Com a documentació específica, s'haurà d'acompanyar:  
a) Memòria justificativa de la necessitat d'adquisició.  
b) Pressupost detallat o factura proforma.  
  
Sisé. Termini de resolució i publicació  
1. El termini màxim per a resoldre i publicar la resolució serà de quatre mesos des de la publicació de la present convocatòria en el DOGV.  
2. La resolució de concessió o denegació de les sol·licituds es publicarà en el DOGV, en compliment del que s'estableix en la Llei 38/2003, de 17 de novembre, general de subvencions, sobre publicitat de subvencions concedides. Així mateix, i tractant-se d'un procediment de concurrència competitiva esdevé preceptiva la publicació, a l'empara del que s'estableix en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
3. Transcorregut el termini esmentat en l'apartat primer d'aquest article sense que s'haja produït la publicació de la resolució, les entitats interessades podran entendre desestimades les seues sol·licituds per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
4. Correspon, en tot cas, a la persona titular de la Direcció General de Diversitat Funcional, la resolució de les sol·licituds, per actuacions, previ informe i proposta de la Comissió d'Avaluació, òrgan que podrà reunir-se i elevar a la unitat administrativa competent la proposta de resolució quan estiguen valorades totes les sol·licituds d'ajudes corresponents a equipament o obres enquadrades en aquesta actuació.  
  
Seté. Recursos  
Les resolucions que es dicten conformement al que es disposa en l'article anterior posaran fi a la via administrativa, i en contra es podrà interposar recurs potestatiu de reposició en el termini d'un mes a comptar des de l'endemà de la seua publicació, o bé directament recurs contenciós administratiu, en el termini de dos mesos a comptar des de l'endemà de la seua publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Huité. Criteris de valoració de les sol·licituds  
1. La valoració de les sol·licituds de subvencions per a l'adquisició d'equipaments o de vehicles adaptats de transport col·lectiu s'efectuarà d'acord amb els criteris següents, i els apartats A i B seran excloents:  
  
A) En cas de centres la finalització d'obra dels quals es preveja abans del 30 de setembre de 2019 i els que requerisquen l'equipament per a la seua obertura. Fins a un màxim de 50 punts, d'acord amb els criteris següents:  
 Equipament: 50 punts.  
 Vehicles per a centres de dia: 50 punts.  
 Vehicles per a centres ocupacionals: 30 punts.  
 Vehicles per a altres centres: 10 punts.  
B) En cas de centres en funcionament:  
a) Per a sol·licituds de subvenció en la modalitat d'adquisició d'equipament. Fins a un màxim de 50 punts, d'acord amb els criteris següents:  
  
Criteris Puntuació màxima  
B.1. Equipament per a la seua adaptació al compliment de la normativa vigent 50  
B.2. Equipament per a optimitzar la seua funcionalitat i que redunde en una millora en les prestacions i atenció que reben els usuaris 30  
B.2.1. Equipament de rehabilitació, ajudes tècniques i productes de suport, i també equipament vinculat a atenció sociosanitària i teràpia ocupacional 30  
B.2.2. Instal·lacions per a la millora climàtica de l'immoble 30  
B.2.3. Mobiliari i equipament general per a l'atenció a l'usuari 20  
B.2.4. Equips informàtics o de comunicacions 20  
B.2.5. Mobiliari i equips d'oficina 15  
B.2.6. Altres millores 5  
B.3. Equipament per a la seua reposició 20  
B.3.1. Equipament de rehabilitació, ajudes tècniques i productes de suport, i també equipament vinculat a atenció sociosanitària i teràpia ocupacional 20  
B.3.2. Instal·lacions per a la millora climàtica de l'immoble 20  
B.3.3. Mobiliari i equipament general per a l'atenció a l'usuari, equips informàtics o de comunicacions 15  
B.3.4. Mobiliari i equips d'oficina 10  
B.3.5. Altres millores 5  
  
  
En cas de sol·licituds d'equipament divers, cada element o partida de despesa es valorarà atenent al criteri corresponent, ponderant-se de forma proporcional, d'acord amb el seu pes econòmic, respecte a l'import total de la despesa total pressupostada, per a obtindre la puntuació total de la sol·licitud en aquest apartat.  
b) Per a sol·licituds de subvenció en la modalitat d'adquisició de vehicles de transport col·lectiu adaptat. Fins a un màxim de 50 punts, d'acord amb els criteris següents:  
  
Naturalesa de la despesa Puntuació màxima  
B.1. Adquisició de vehicles de transport col·lectiu per a adaptació a la normativa 50  
B.1.1. Vehicles per a centres de dia 50  
B.1.2. Vehicles per a centres ocupacionals 40  
B.1.3. Vehicles per a altres centres 10  
B.2. Adquisició de vehicles per a optimitzar la seua funcionalitat i que redunde en una millora en les prestacions i atenció que reben els usuaris 30  
B.2.1. Vehicles per a centres de dia 30  
B.2.2. Vehicles per a centres ocupacionals 20  
B.2.3. Vehicles per a altres centres 10  
B.3. Adquisició de vehicles per a la seua reposició 20  
B.3.1. Vehicles per a centres de dia 20  
B.3.2. Vehicles per a centres ocupacionals 15  
B.3.3. Vehicles per a altres centres 5  
  
  
C) Cofinançament, és a dir, l'aportació de l'entitat per al finançament de l'equipament o adquisició del vehicle, fins a un màxim de 20 punts, d'acord amb el barem següent:  
  
Aportació de l'entitat Punts  
60 % o superior 20  
Del 40 % al 59,99 % 15  
Del 30 % al 39,99 % 10  
Superior al 20 % i inferior al 30 % 5  
  
  
D) Interés social i referent geogràfic de cadascun dels projectes d'inversió, fins a un màxim de 20 punts, d'acord amb els criteris següents:  
a) Per ser l'únic centre d'aquesta tipologia a la comarca: 10 punts.  
b) Centres amb 20 beneficiaris o més: 10 punts.  
c) Centres amb un nombre de beneficiaris inferior a 20: 8 punts.  
E) Clàusules socials, fins a un màxim de 10 punts, d'acord amb els criteris següents:  
a) La creació i manteniment d'ocupació per a persones amb un grau de discapacitat igual o superior al 33 per cent. Fins a un màxim de 7 punts, segons la graduació següent:  
 En cas d'entitats amb plantilla inferior a 50 treballadors:  
· Si disposen de 2 treballadors amb discapacitat: 7 punts.  
· Si disposen d'1 treballador amb discapacitat: 5 punts.  
 En cas d'entitats amb plantilla de 50 o més treballadors:  
· Si disposen de 3 treballadors amb discapacitat: 7 punts.  
· Si disposen de 2 treballadors amb discapacitat: 5 punts.  
b) L'experiència acreditada de l'entitat i de l'equip humà en matèria específica d'igualtat de gènere de persones amb diversitat funcional i del seu personal. Fins a un màxim de 3 punts segons la graduació següent:  
 Pla d'igualtat consolidat i visat per l'òrgan que hi siga competent, abans de la finalització del termini de presentació de sol·licituds: A raó d'1 punt per any acreditat d'implantació d'un pla d'igualtat; document que com a mínim ha de recollir les actuacions i treballs realitzats en els tres últims anys, i també titulació, formació i experiència específica en matèria de gènere.  
2. L'ordre de prelació per a la concessió de subvencions es determinarà en funció de la puntuació obtinguda per les sol·licituds, I no es podrà concedir subvenció a les sol·licituds que no obtinguen una puntuació mínima de 40 punts.  
En cas d'empat de puntuació, tindrà la preferència per a l'atorgament i ordre de prioritat les sol·licituds de l'entitat o entitats que acrediten que, amb anterioritat a la publicació de la corresponent convocatòria, disposen d'un major percentatge de persones treballadores amb discapacitat en relació amb les respectives plantilles d'aquestes, d'acord amb el que s'estableix en l'Ordre 1/2016, de 20 de gener.  
  
En el supòsit de persistir l'empat, tindrà la preferència per a l'atorgament i ordre de prioritat l'entitat que haja obtingut major puntuació en l'apartat corresponent al Pla d'igualtat de gènere de persones amb diversitat funcional i del seu personal.  
  
Nové. Criteris per a determinar l'import de la subvenció  
1. La quantia de la subvenció a atorgar per a equipaments i vehicles adaptats per al transport col·lectiu serà com a màxim de 50.000 euros per a cada projecte d'inversió i en cap cas podrà superar el 80 per cent de la quantia total del projecte.  
2. S'exceptuen del que s??indica en l'apartat anterior pel que fa a la quantia màxima, l'equipament dels centres que no hagen entrat en funcionament i el requerisquen per a la seua obertura. La quantia de la subvenció en cap cas podrà superar el 80 per cent de la quantia del projecte per al qual se sol·licita la subvenció.  
  
Deu. Condicions de la concessió de subvenció  
1. Les entitats beneficiàries de la subvenció queden obligades a:  
a) Aportar la part no finançada del cost de l'actuació per al qual se sol·licita la subvenció, amb finançament propi o concurrent d'altres institucions.  
b) Realitzar l'activitat que fonamenta la concessió de la subvenció (equipament o adquisició de vehicle) durant l'exercici 2019 i, en tot cas, abans del termini establit per a la justificació de despeses.  
c) Comunicar a l'òrgan concedent la concessió de subvencions de qualsevol ens públic o privat per a la mateixa finalitat. En aquest cas, es realitzarà l'oportuna modificació de la valoració i resolució de l'òrgan concedent.  
d) Sotmetre's a les actuacions d'inspecció i comprovació de la veracitat de les dades aportades i de la destinació donada als fons rebuts, i també les de control financer que corresponguen a la Intervenció General i les previstes en la legislació per als perceptors de fons públics.  
  
e) No variar la destinació del centre en un període mínim de 10 anys des de la resolució de concessió, en el cas de concessió de subvenció per a adquisició d'equipament o adquisició de vehicle.  
f) Deixar constància expressa de la condició d'actuació subvencionada per la Generalitat en qualsevol relació amb tercers.  
2. Quan l'import de la despesa objecte de l'ajuda supere la quantia de 15.000 euros (IVA exclòs) en el supòsit de subministrament de béns d'equip o vehicle, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per al lliurament del bé o realització de l'obra, conforme al que es disposa en l'article 31.3 de la Llei 38/2003, de 17 de novembre, general de subvencions.  
3. L'elecció entre les ofertes presentades haurà d'aportar-se en la justificació de despeses o, si escau, en la sol·licitud de subvenció, si s'haguera executat ja, i es realitzarà conforme a criteris d'eficiència i economia, que haurà de justificar-se expressament en una memòria l'elecció quan no recaiga en la proposta econòmica més avantatjosa.  
4. Es considera com a despeses subvencionables les establides en l'article 46 de l'Ordre 1/2016, de 20 de gener (DOGV 7705, 26.01.2016), de la Vicepresidència i Conselleria d'Igualtat i Polítiques Inclusives, conforme a la modalitat de la subvenció.  
  
Onze. Pagament de la subvenció  
1. Els pagaments de la subvenció per a adquisició d'equipament o de vehicles de transport col·lectiu adaptats s'efectuaran contra presentació de factures acreditatives de la despesa realitzada.  
2. En el cas de les entitats locals, les factures seran substituïdes per certificat de l'interventor local en el qual consten les quantitats aplicades al fi de la subvenció amb detall exprés dels diferents conceptes subvencionats, de les unitats i dels imports parcials. Aquestes quantitats han de trobar-se, almenys, en situació d?«obligacions reconegudes» i així haurà de fer-se constar en el certificat.  
Així mateix, constitueix un requisit per al pagament de la subvenció a entitats locals, l'acreditació d'estar al corrent en el compliment de l'obligació de rendició dels seus comptes anuals davant la Sindicatura de Comptes, de conformitat amb el que es disposa en l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, i en l'article 49.3 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores.  
  
Dotze. Forma i termini de justificació de les subvencions  
1. La justificació de la subvenció es realitzarà preferentment a través de l'aplicació telemàtica establida a aquest efecte i mitjançant la presentació, davant la direcció territorial d'Igualtat i Polítiques Inclusives, de la documentació necessària per a acreditar la despesa realitzada, d'acord amb el que s'ha estipulat en l'apartat onze  
2. El termini màxim de presentació de la justificació de les subvencions per a adquisició d'equipament i vehicles de transport col·lectiu serà el dia 15 d'octubre de 2019.  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, d'acord amb el que s'estableix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant aquest mateix òrgan en el termini d'un mes, comptat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats hi puguen presentar qualsevol altre que consideren pertinent.  
  
  
València, 30 de novembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.